
EL  MASNOU 


Més  seguretat  a  la  nostra  vila 

El  passat  dia  16  de  juny  va  tenir  lloc  a  rAjuntament  l’acte  de  constitució  de  la  Junta  Local  de  Seguretat 
del  Masnou.  Aquest  conveni  entre  l’Ajuntament  i  el  Govern  Civil  és  fruit  de  la  nostra  angoixa  i  preocupació 
per  aconseguir  que  el  poble  sigui  un  municipi  segur.  Els  robatoris  i  tota  mena  de  delictes,  per  petits  que 
siguin,  provoquen  una  certa  sensació  d’inseguretat  en  el  ciutadà.  Els  actes  vandàlics  i  el  gamberrisme  creen 
malestar  entre  la  població  i  el  que  tots  volem  és  que  la  nostra  vila  sigui  un  exemple  de  pau  i  tranquil·litat. 
La  Junta  Local  coordina  les  forces  de  seguretat  que  hi  ha  al  poble,  policia  municipal  i  guàrdia  civil,  i  permet 
l’intercanvi  de  dades  i  d’informació  entre  els  dos  cossos  per  aconseguir  la  garantia  d’una  bona  vigilància 
ciutadana. 

Confiem  en  l’efectivitat  d’aquest  nou  organisme  que  acaba  de  constituir-se  i  que  neix  amb  l’objectiu  de 
realitzar  una  tasca  continuada  en  prevenció  i  eliminació  dels  delictes. 

D’altra  banda,  aprofito  que  la  sortida  d’aquest  butlletí  municipal  coincideix  amb  el  temps  de  vacances 
per  convidar-vos  a  visitar  les  zones  verdes  que  hi  ha  a  la  nostra  població  i  de  les  quals  trobareu  més  infor¬ 
mació  en  pàgines  interiors. 

Josep  Azuara 

Alcalde  del  Masnou 


GOVERNACIÓ  I  I  COMARCA  | 

La  Junta  Local  de 
Seguretat  coordina 

les  forces  policials  El  Consell  Comarcal: 


La  primera  reunió  de  la  Junta  Local  de  Seguretat  es  va  cele¬ 
brar  el  passat  dia  4  de  juliol  sota  la  presidència  de  l’alcalde 
del  Masnou,  Josep  Azuara.  Un  dels  temes  que  es  va  tractar 

durant  la  sessió  fou  el  problema  de  les  drogues,  que  reque- 

■ 

reix  d’una  actuació  coordinada  de  les  diferents  forces  poli¬ 
cials.  Un  altre  punt  preocupant  és  la  delimitació  de  les  zones 
més  conflictives  del  municipi  tenint  en  compte  que  durant 
l’estiu  això  s’agreuja  ja  que  augmenta  considerablement  la 
població  com  també  els  aldarulls  i  el  nombre  de  delictes. 

La  Junta  Local  de  Seguretat  del  Masnou  està  presidida 
per  l’alcalde  de  la  població,  Josep  Azuara,  amb  el  cap  de 
la  policia  municipal,  el  tinent  cap  de  línia  de  la  guàrdia  civil 
de  Badalona  com  a  vocals,  i  el  secretari  de  l’Ajuntament. 

Les  funcions  de  la  junta  són  l’anàlisi  de  la  seguretat 
pública  del  poble,  l’elaboració  de  plans  d’actuació  per  a  pre¬ 
venir  els  delictes  i  la  possibilitat  de  realitzar  intercanvi  de 
dades  i  informacions  entre  les  diferents  forces  policials.  A 
més,  es  fa  l’estudi  de  propostes  provinents  d’entitats  o  de 
persones  del  poble  i  que  facin  referència  a  la  seguretat  ciu¬ 
tadana.  La  junta  ha  de  prendre  decisions  vinculants  i  fer  que 
s’acompleixin  els  acords  presos. 

Les  Juntes  Locals  de  Seguretat  s’estableixen  seguint 
Tarticle  54  de  la  Llei  Orgànica  2/1 986  del  1 3  de  març  de  For¬ 
ces  i  Cossos  de  Seguretat  i  atenent  instruccions  que  ha 
donat  la  Direcció  de  Seguretat  de  l’Estat  sobre  aquestes 
juntes. 

L’Ajuntament  del  Masnou  va  aprovar  la  proposta  de  crea¬ 
ció  de  la  Junta  Local  de  Seguretat  durant  el  Ple  ordinari  del 
18  d’octubre  de  l’any  passat,  amb  el  suport  de  tots  els 
regidors. 


El  Consell  Comarcal  del  Maresme  va  inaugurar  les  noves  depen¬ 
dències  el  passat  20  de  juny.  A  l’acte  hi  va  assistir  el  president  de 
ta  Generalitat,  Jordi  Pujol;  el  conseller  de  governació,  Joan  Gomis; 
el  president  del  Consell  Comarcal,  Ramon  Camp;  alcaldes  i  regi¬ 
dors  de  la  comarca  entre  els  quals  hi  havia  l’Alcalde  del  Masnou, 
Josep  Azuara,  vice-president  del  Consell  Comarcal. 

La  nova  seu  de  l’organisme  comarcal  és  a  la  plaça  Miquel  Biada 
de  Mataró  i  ocupa  un  espai  de  650  m^  repartits  en  dos  pisos  de 
l’edifici  compartit  amb  la  Creu  Roja  de  Mataró.  El  local  compta  amb 
oficines,  despatxos,  sala  de  plens  i  comissió  de  govern  i  un  espai 
polivalent  per  celebrar  cursos,  conferències  i  reunions. 

El  Consell  Comarcal  del  Maresme  crearà  una  nova  societat  ano¬ 
menada  «Maresme  Turístic»  que  serà  l’encarregada  de  promoure 
el  turisme  a  la  comarca.  La  societat  estarà  integrada  pels  diferents 
municipis  representats  en  el  Consell  Comarcal  i  algunes  empre¬ 
ses  del  sector  turístic. 

«Maresme  Turístic»  parlarà  dels  pobles  amb  tradició  turística, 
com  Calella,  Pineda  o  Malgrat  de  Mar,  i  també  donarà  a  conèixer 
els  racons,  rutes  i  llocs  d’interès  d’altres  municipis  com  Alella,  el 
Masnou,  Cabrils  o  Argentona. 

El  Consell  Comarcal  del  Maresme  destinarà  8  milions  de  pes¬ 
setes  per  a  la  nova  societat  i  compta  amb  la  col·laboració  de  la  Direc¬ 
ció  General  de  Turisme  de  la  Generalitat  de  Catalunya. 

El  Consell  Comarcal  per  al  Consumidor  instal·larà  una  oficina  d’aten¬ 
ció  a!  consumidor  a  les  noves  dependències  que  té  aquest  orga¬ 
nisme. 

Aquest  nou  servei  d’atenció  al  consumidor  és  fruit  d’un  con¬ 
veni  entre  l’Institut  Català  de  Consum  i  el  Consell  Comarcal  del 
Maresme.  L’oficina  atendrà  els  ciutadans  de  totes  les  poblacions 
de  la  comarca,  especialment  les  que  no  disposen  de  serveis  pro¬ 
pis,  com  rOficina  Municipal  d’Informació  al  Consumidor  (OMIC)  que 
tenim  a  la  nostra  vila. 


EL  MASNOU 

Transcrivim  l’acord  pres  pel  Ple  de  l’Ajuntament  i  la  resposta  donada  pel  president  del  Senat  Espanyol: 


Acord  del  ple  de 
r Ajuntament  que  fou 
enviat  al  Senat 
Espanyol 

AJUNTAMENT  DEL  MASNOU 
(El  Maresme) 


En  L  LEMEN  TE  LEON  i  t'ASC'JAS  ^  Spcreti^ri  General  <le  l  '  A  juntarnen  t  cle  la 
Vila  de  i  Ma  snou , 

CERl'lFJ  Uup  1  VA  1  u  rU  am^n  t  Ple,  en  sesí^io  Urdinària  cíel  dia  IH 

de  ma  i  q  del  adoptà  entre  altres  acords  els  sequetits: 

■  'ATESA  ia  petició  r  í '  o  f  i  c  i  a  i  i  t  a  t  fiel  català  a  Europa, 
d'acoTfl  amb  la  so  1  *  1  i  r  i  t  luï  siqnafia  per  cent  mil  ciutaílans  i 
presentada  al  Pa  i  i  amen  ^  Euïopevi  el  13  d'octubre  de  1  987,  la 
qual  va  ésser  retrendada  per  unanimitat  tie  tots  els  Grups  al 
Parlament  <1e  Cataluriya  el  1  ü  fle  tebrer  de  19  88. 

ATESA  la  moc  in  présentafia  davant  el  Senat,  sobre  la 
utilització  del  catala  en  l'esmentada  Cambra. 

El  Grup  Municipal  de  CiU  pi oposa  al  Ple  l'adopcio  dels 
següents  ACORDS; 

brimer--  ADHERIR- SE  i  donàr  suport  a  la  petició  <le 
l'oficialitat  del  catala  a  Europa,  donant  trasllat  de 
l'acord  al  Pres  i  tip  nt  de  la  Generalitat. 

Segon.-  APROVAR  el  DONAR  TRASLLAT  al  President  del 
Senat  flp  1 'acord  sol·licitant  que  Ips  diverses  llengües 

existerifs  atreu  de  i  'Estat,  puquin  ésser  utilitzades  en 
aqueixa  Cambi a  d'acord  amb  l'esperit  de  representació  ter¬ 
ri  toiial  qup  li  atorga  la  Constitució  Espanyola  en  el  seu 
ar  t i c 1 e  b  9 . 1  . " 

El  punt.  Ir  de  l'anterior  Moció  va  ser  aprovat  per  unatiimi- 
tat,  i  el  punt  2n,  per  majoria  absoluta. 

L'acord  que  precedeix  consta  en  l'esborrany  de  l'acta 
de  la  sessió  expressada,  cer t i f i  can t - se  amb  les  reserves  i 
salvetats  de  l'art.  208  del  ROE  i  RJ  de  les  Entitats  Locals. 


I  per  a  constància,  lliuro  la  present,  amb  el  vist  i  plau  del  Sr. 
calde,  en  el  Masnou,  a  24  de  ma  i  q  <ie  i  , 

Resposta  del  Senat 
Espanyol  rebutjant 
l’acord  de 
l’Ajuntament  per 
estar  escrit  en 
llengua  catalana 


Carta  de  l’alcalde 
al  Senat  Espanyol 

AJUNTAMENT  DEL  MASNOU 
(El  Maresme) 


'I  r  n: 

rüd  L'L  SOPTiDA 


El  Masnol·i,  2b  de  mayo  de  1989. 

Excmo.  Sr  .  PRESUïENTE  tíEL  SENADtï  ESPANOL 
Piaza  de  la  Mai  i  na  Fspanoia,  B 
IdADRlD 


Excmo.  Senor : 

Adjunto  me  complace  remi  tir le  la  cer L i f i cac i ón  del  acuerdo  adoptado 
por  este  Ayuntamiento  Pleno,  el  dia  18  de  mayo  de  1989,  referente  a  la 
Mocíóti  presentada  por  el  Grupo  Municipal  cie  ''Convergènc  í  a  1  Unió"'  en 
defensa  de  la  oficial idad  del  catalàn  a  Europa  y  al  Senado  Espanol . 

Mviy  a  t  en  t  ament  e  . 

Palat  io  del  SenadcG  a  13  de  Juri  i o  dp  1989. 

PASSEJADA  DE  GEGANTS  PELS  CARRERS  DEL  POBLE 


GUARDÓ  LLIURAT  PER  LALGALDE  AL  CARRER  MILLOR  GUARNIT 


EXPOSICIÓ  DE  BÓNSAI  I  BIENNAL  DE  PINTURA 


PREGÓ  DE  FESTA  MAJOR  A  CÀRREC  DE  JOAN  CAPRI 

L’Ajuntament  agraeix  la  participació  de  tots  els  masnovins 
en  els  diferents  concursos,  balls  i  actes  programats  per  a 
la  Festa  Major.  També  cal  fer  esment  de  la  valuosa  col·labo¬ 
ració  d’un  seguit  de  empreses,  comerços  i  entitats  que  van 
aportar  objectes  de  regai  que  es  van  sortejar  en  els  balls; 

Pastisseria  Francesc,  Sanatxos,  DOGI,  Càmping  Mas¬ 
nou,  Laboratoris  Cusi,  Carnisseria  Núria,  Can  Bailon,  Sas¬ 
treria  Ramon,  Pastisseria  Matalí,  Jordi  Abelló,  Perruqueria 
Albert  Paus,  Perfumeria-Merceria  Roigé,  Perruqueria  Itaca, 
Perruqueria  Esperança,  Comerciai  Alonso,  Merceria- 
Perfum'eria  Paquita  Marí,  Fortuny  Moda  Home,  Spar 
Comerma,  Bar  Zaca,  Boutique  Donna,  Polleria  Antoni  Valls, 
Sepu,  Martí  Pujadas,  Flors  Isabel  i  el  Servei  Municipal  de 
Català. 

Les  sardines  que  es  van  menjar  a  la  sardinada  de  la 
platja,  foren  obsequiades  per  Peixos  Ramon  Codina. 


CARRER  DE  SANT  RAFEL,  GUANYADOR,  AMB  MOTIUS  MARINERS 


EL  MASNOU 

OBRES  MUNICIPALS  | 

Semàfors  dins  el 
poble  i  a  la  N-ll 

L’Ajuntament  ha  instal·lat  un  grup  semafòrlc  per  regular  la  velocitat 
dels  vehicles  a  T Avinguda  Kennedy.  Aquest  semàfor  donarà  via  lliure 
a  ia  circulació  dels  cotxes  que  passin  per  l’avinguda  Kennedy  a 
una  velocitat  moderada.  En  el  moment  que  s’excedeixi  el  límit  de 
velocitat,  uns  detectors  instal·lats  al  paviment  faran  que  el  semàfor 
es  posi  en  vermell  i  els  turismes  s’hauran  d’aturar.  D’aquesta 
forma  es  vol  resoldre  el  perill  de  creuament  de  l’Avinguda  per  part 
dels  vianants,  especialment  dels  escolars  del  col·legi  Salvador 
Espriu. 

Per  altra  banda,  el  Ministeri  d’Obres  Públiques  porta  a  terme 
una  campanya  d’instal·lació  de  grups  semafòrics  a  la  carretera  N-ll 
al  seu  pas  pel  Maresme.  L’objectiu  d’aquestes  mesures  és  evitar 
els  excessos  de  velocitat  que  es  produeixen  en  aquesta  carretera 
i  que  provoquen  gran  nombre  d’accidents  amb  víctimes  mortals. 
Durant  l’any  1988,  la  N-ll  al  seu  pas  per  la  comarca  va  ocupar  el 
segon  lloc  dins  l’índex  d’accidents  mortals  a  Catalunya.  Els  suc¬ 
cessos  més  greus  es  produeixen  les  nits  de  divendres  i  dissabtes 
i  són  produïts,  en  molts  casos,  per  la  ingestió  excessiva  d’alcohol. 

El  MOPU  ja  ha  instal·lat  un  grup  semafòric  a  la  cruïlla  de  la  carre¬ 
tera  d’ Alella  amb  la  N-ll.  Aquest  semàfor  permetrà  la  incorporació 
del  trànsit  rodat  d’una  vià  a  l’altra  amb  unes  millors  condicions  de 
seguretat. 

El  projecte  de  la  Direcció  General  de  Trànsit  està  instal·lant  en 
total,  nou  grups  semafòrics  a  l’entrada  de  les  diferents  travessies 
del  Maresme  per  evitar  que  els  vehicles  circulin  per  aquesta  carre¬ 
tera,  especialment  dins  els  trams  urbans,  a  més  de  60  Km/h.  Mit¬ 
jançant  uns  detectors,  quan  un  turisme  superi  la  velocitat  límit,  el 
semàfor  se  li  posarà  vermell,  haurà  de  reduir  la  velocitat  i  aturar- 
se.  El  sistema  porta  incorporat  un  muntatge  de  cambres  fotogràfi¬ 
ques  que  enregistraran  la  imatge  dels  vehicles  que  puguin  saltar- 
se  el  semàfor  en  vermell. 

Les  mesures  de  regulació  del  trànsit  coincideixen  amb  la  nova 
pavimentació  de  la  carretera  N-ll  des  d’ Arenys  de  Mar  fins  a 
Montgat. 

SERVEIS  SOCIALS  I 


Esplai  d’Estiu  1989 

Com  ja  varem  informar  en  l’anterior  Butlletí  Municipal,  el  pas¬ 
sat  dilluns  dia  3  de  juliol,  a  les  9  del  matí,  va  començar  en 
el  Pavelló  d’Esports  Municipal,  l’Esplai’SS,  organitzat  des 
del  Departament  de  Serveis  Socials  d’aquest  Ajuntament. 

Podem  indicar  que  l’èxit  assolit  aquest  any  ha  estat  molt 
superior  al  de  l’Esplai’SS.  Això  ens  ho  confirmen  els  425  nens 
i  nenes  que  hi  han  participat  durant  el  mes  de  juliol.  Si  bé 
en  principi  únicament  estava  organitzat  l’esplai  del  matí, 
davant  la  gran  quantitat  de  nens  que  no  havien  pogut  acon¬ 
seguir  una  plaça,  es  va  programar  un  altre  Esplai,  per  a  la 
segona  quinzena  de  juliol  en  horari  de  tarda.  A  més,  28  nens 
d’entre  8  i  14  anys,  han  participat  en  el  Bateig  del  Mar,  fent 
un  curset  d’una  setmana  d’iniciació  a  la  vela. 

En  resposta  a  la  sol·licitud  de  molts  masnovins,  s’està 
organitzant  un  altre  Esplai  per  a  la  primera  quinzena  de 
setembre,  és  a  dir,  des  del  dia  1  fins  al  dia  15,  també  en 
el  Pavelló  d’Esports  Municipal.  L’horari  serà  de  9  del  matí 
a  1  del  migdia. 

Per  a  les  inscripcions  a  l’Esplai  del  setembre,  podeu 
adreçar-vos  a  l’Oficina  de  Benestar  Social,  al  carrer  Montu- 
riol,  número  3,  Iria,  dels  dies  21  al  25  d’agost,  de  9  del 
matí  a  1  del  migdia. 


Nou  enllumenat  en 
alguns  carrers  i 
parcs  per  renovar 
la  xarxa  existent 

A  finals  de  juny  van  entrar  en  funcionament  els  enllumenats 
de  nova  instal·lació  dels  carrers  Itàlia,  Fray  Juníper  Serra, 
Mare  de  Déu  del  Pilar,  carrer  de  Sant  Miquel  i  del  parc  muni¬ 
cipal  de  Caramar.  Aquest  nou  enllumenat  forma  part  del  pla 
que  l’Ajuntament  va  traçar  per  procedir  a  la  renovació  de 
la  xarxa  existent. 


Obres  d  ampliació  a 
l’Ajuntament  per 
després  de  vacances 

Després  de  l’estiu  està  previst  que  comencin  les  obres 
d’ampliació  de  l’Ajuntament  de  la  vila.  Elsitreballs  consisti¬ 
ran  en  l’enderroc  d’un  edifici,  ocupat  actualment  en  una  part 
que  es  troba  en  estat  de  deteriorament  i  s’aixecarà  el  nou 
local  destinat  a  dependències  municipals,  annex  a  l’edifici 
actual  de  l’Ajuntament.  Amb  les  noves  oficines  s’aconseguirà 
una  millor  racionalitat  i  distribució  dels  serveis  municipals  que 
es  reflectirà  en  una  atenció  més  acurada  cap  al  ciutadà. 


ESPORTS 


1  f  Volta  Ciclista 
al  Maresme 

El  Maresme  compta  ja  amb  la  seva  1  ?  Volta  Ciclista.  Aquest 
acte  esportiu  és  possible  gràcies  a  la  col·laboració  de  la  Direc¬ 
ció  General  de  l’Esport  de  la  Generalitat  de  Catalunya,  la 
Diputació  de  Barcelona  i  el  suport  de  diferents  ajuntaments 
de  la  comarca. 

La  prova  és  una  iniciativa  que  els  Amics  del  Ciclisme 
d’Argentona  van  proposar  al  Consell  Comarcar  del  Maresme. 

Aquesta  volta  ciclista  s’ha  ideat  com  una  prova  interna¬ 
cional  juvenil  pre-olímpica  que  cerca  joves  valors  de  cara  als 
Jocs  de  Barcelona  92. 

Segons  els  organitzadors,  hi  ha  la  intenció  que  aquesta 
prova  s’institucionalitzi,  se  celebri  cada  any  i  es  pugui  ins¬ 
criure  dins  el  calendari  de  proves  de  la  Unió  Ciclista  Inter¬ 
nacional. 

La  prova  ciclista  del  Maresme  vol  atraure  els  millors 
equips  de  la  Copa  Catalana  i  també  a  seleccions  estran¬ 
geres. 

La  1  ?  Volta  al  Maresme  ha  despertat  l’expectació  i  l’inte¬ 
rès  dels  esportistes  de  la  comarca  afeccionats  a  la  bicicleta. 

El  Masnou  conserva  els  espais  naturals 

El  Masnou,  vila  marinera  que  va  néixer  entre  petits  turons  i  el  mar,  no  podia  oblidar  que  és  tan  important  el  desenvolupament  indus¬ 
trial  com  també  ho  és  la  conservació  de  la  natura.  El  poble  ha  viscut  un  creixement  important,  els  carrers  s’han  anat  asfaltant  i 
als  espais  lliures,  s’han  aixecat  nous  habitatges,  però  força  convilatans  desconeixen  que  encara  hi  ha  racons  que  TAjuntament  ha 
volgut  recuperar.  Dins  el  municipi  trobem  unes  zones  plenes  de  verdor  i  de  tranquil·litat  que  podeu  visitar. 


L’espai  de  més  recent  inauguració  és  el  Parc  Municipal  de  Cara- 
mar,  a  la  zona  d’Ocata.  Al  parc  s’hi  pot  accedir  des  del  carrer  de 
Josep  Miró,  darrera  del  carrer  Fontanills,  i  pujant  pel  carrer  de  Josep 
Iria  fins  arribar  a  un  camí  de  bosc  on  llegiu  a  l’entrada  «Jardins  Muni¬ 
cipals  Lluís  Mlllet».  A  mida  que  avancem  per  aquest  camí,  ens  endin¬ 
sem  en  un  món  de  natura  i  serenor.  El  sender  és  ple  de  bancs 
per  seure  a  l’abric  de  l’ombra  que  fan  les  fileres  d’arbres.  De  sobte 
apareix  al  davant  nostre  un  tancat  d’arbres;  flors  de  tots  colors,  roses 
vermelles,  blanques  i  grogues,  és  el  Parc  Municipal  de  Caramar. 
Arbres  petits,  de  recent  plantada,  i  d’altres  grans,  com  els  pins,  forts 
i  vells,  que  ja  eren  en  aquest  indret.  A  un  costat,  un  conjunt  de 
majestuosos  xiprers  hi  posen  el  toc  d’elegància  a  la  imatge.  Durant 
aquesta  Festa  Major,  el  Parc  va  estrenar  el  seu  enllumenat. 


JARDINS  MUNICIPALS  LLUÍS  MILLET 


Lluny  d’aquests  jardins,  a  la  fi  del  terme  del  Masnou,  hi  ha  el 
Parc  Municipal  del  llac.  El  parc  és  a  l’entrada  de  la  urbanització 
Bell- Resguard  i  al  davant  de  la  Casa  del  Marquès  del  Masnou. 

El  Parc  Municipal  del  llac  és  vorejat  per  un  petit  mur  de  color 
crema  i  quan  ens  endinsem  pel  camí  de  terra,  entrem  dins  un  altre 
món.  En  el  parc  domina  el  to  verd  dels  arbres,  petites  plantes  i 
l’aigua  del  llac  on  es  veu  reflectida  l’ombra  d’una  mimosa,  alta,  fron¬ 
dosa,  ben  groga.  També  sobresurt  la  silueta  d’una  gran  palmera 
situada  al  bell  mig  del  parc. 

Només  entrar-hi,  trobem  un  espai  central  amb  bancs  per  seure 
a  la  fresca  i  protegits  de  la  calor  per  les  ombres  dels  grans  arbres. 
El  llac  és  vorejat  per  un  camí  que  ens  condueix  fins  al  fons  del  parc 
on  hi  ha  una  cova  des  d’on  una  petita  cascada  va  llançant  aigua 

al  llac.  La  cova  té  unes  escales,  fetes  a  la  mateixa  pedra,  que  ens 
porten  fins  al  capdamunt  de  la  roca  per  veure  tot  el  parc,  el  llac, 
un  frondós  pi  i  tota  l’estesa  d’arbres,  als  nostres  peus. 

Ara,  a  l’estiu,  el  parc  acull  a  petits  i  també  a  gent  gran,  uns 
i  altres  cercant  un  espai  tranquil  per  passar  una  bona  estona.  Aquest 
aspecte  verd  i  alegre  que  ofereix  avui  el  parc,  contrasta  amb  la  seva 
tristesa  quan  arriba  la  tardor  i  la  caiguda  de  les  fulles.  De  tota 
manera,  el  Parc  Municipal  del  llac  ofereix  a  qualsevol  estació  de 
l’any,  un  racó  on  gaudir  de  les  meravelles  de  la  natura. 

El  parc  s’obre  a  l’estiu,  des  de  les  10  del  matí  fins  a  les  8  del 
vespre,  i  a  l’hivern  fins  a  les  6  de  la  tarda. 

Tres  espais  per  perdre’s  i  gaudir  de  bones  estones,  refugis  a 
la  fresca  per  l’estiu  calurós  i  que  confiem  que  tots  sabreu  apreciar 
en  la  éeva  bellesa,  respectant  la  natura  i  utilitzant  les  papereres 
per  dipositar  les  deixalles. 

Conservem  la  Natura,  la  natura  és  de  tots!!! 


PARC  MUNICIPAL  DEL  LLAC 


PARC  MUNICIPAL  DE  CARAMAR 


Si  decidim  baixar  per  unes  escales  que  hi  ha  al  darrera  del  Parc 
de  Caramar,  arribarem  fins  als  Jardins  Municipals  de  Lluís  Millet, 
situats  just  a  sota  de  Caramar.  En  aquests  jardins  hi  destaquen 
les  formes  capritxoses  que  han  anat  agafant  els  troncs  dels  pins 
i  garrofers  amb  el  pas  dels  anys.  Dins  els  jardins  també  hi  ha  jocs 
per  a  la  mainada,  bancs  per  a  seure  bones  estones  i  un  espai  dedi¬ 
cat  a  l’il·lustre  mestre  masnoví.  Lluís  Millet.  El  músic  Lluís  Millet  i 
Pagès  fou  fundador  de  l’Orfeó  Català  amb  Amadeu  Vives  i  autor 
de  composicions  com  El  cant  de  la  senyera.  Va  néixer  l’any  1867 
a  la  nostra  vila.  El  músic  té  el  seu  racó  en  els  jardins,  amb  un  bust 
que  presideix  l’espai  central  del  parc,  situat  al  davant  d’un  petit  pont. 

Els  Jardins  Municipals  Lluís  Millet  són  a  una  banda  de  la  carre¬ 
tera  de  Teià  i  des  d’aquests  jardins  podeu  accedir  també  al  Parc 
Municipal  de  Caramar. 


EL  MASNOU 

Un  dels  temes  més  freqüents  amb  els  quals  es  troba  Tinquilí  és 
la  necessitat  de  realitzar  obres  en  el  pis  o  local  que  ocupa. 

Aquestes  obres  poden  ser  de  dues  modalitats  diferents:  les  ano¬ 
menades  obres  de  manteniment  o  conservació  i  les  anomena¬ 
des  obres  de  millora. 

Les  obres  de  manteniment  o  conservació  són  aquelles  obres 
necessàries  per  a  mantenir  l’habitatge  en  les  mateixes  condicions 
en  les  quals  estava  abans,  i  que  són  per  reparar  desperfectes  cau¬ 
sats  normalment  per  Tenvelliment  propi  de  la  finca  (humitats,  gote¬ 
res,  esquerdes,  etc.). 

Les  obres  de  millora  són  aquelles  obres  que  no  són  necessà¬ 
ries  í  que  afegeixen  nous  elements  a  Thabitatge  (parquets,  canviar-li 
l’estructura,  modificar  el  bany,  la  cuina,  etc.). 

OBRES  DE  CONSERVACIÓ 

Les  obres  de  conservació  sempre  són  a  càrrec  del  propietari,  que 
està  obligat  a  fer-les  ja  sigui  a  iniciativa  pròpia  o  a  petició  dels 
inquilins. 

Això  no  obstant,  un  cop  realitzades  i  pagades  les  obres,  el  pro¬ 
pietari  pot  fer  repercutir  les  obres  en  el  rebut  del  lloguer  dels  inqui¬ 
lins  amb  el  12%  anyal  del  capital  que  ha  hagut  d’invertir-hi. 

Aquest  augment  de  la  renda,  que  sempre  haurà  de  constar  en 
un  apartat  del  rebut  denominat  «per  obres»,  no  pot  ser  mai  supe¬ 
rior  al  50%  de  l’ import  del  lloguer  que  es  satisfaci  en  aquell  moment. 

És  a  dir,  el  12%  de  les  factures  pagades  pel  propietari,  es  reper¬ 
cutirà  al  llarg  de  l’any  en  els  inquilins.  La  quantitat  que  en  resulti 
es  pagarà  entre  tots  els  inquilins  quan  les  obres  hagin  afectat  els 
elements  comuns  de  l’edifici,  o  en  cas  contrari,  a  l’inquilí  afectat. 

NOTIFICACIÓ:  Una  vegada  acabades  les  obres  i  pagades,  es 
notificarà  als  inquilins  per  escrit,  explicant  i  detallant  la  seva  natu¬ 
ralesa  el  seu  import  global,  el  percentatge  d’interès  que  correspon 
al  capital  invertit,  i  la  part  mensual  (el  12%  que  correspondria  pagar). 

EN  CAS  DE  NEGATIVA  PEL  PROPIETARI  a  fer  les  obres  de 
conservació,  l’inquilí  podrà  denunciar-ho  davant  l’autoritat  compe¬ 


tent,  i  si  el  propietari,  una  vegada  requerit  per  aquell,  per  a  realitzar 
les  obres,  deixés  transcórrer  30  dies  sense  començar-les  o  tres 
mesos  sense  acabar-les,  l’inquilí  podrà  executar-les  o  proseguir-les 
per  si  mateix,  veient-se  obligat  el  propietari,  a  abonar  a  l’inquilí  d’una 
sola  vegada  el  seu  import,  dins  dels  15  dies  des  que  fos  requerit 
per  a  fer-ho. 

OBRES  URGENTS:  en  qualsevol  moment  l’inquilí  podrà  realit¬ 
zar  les  obres  urgents  per  evitar  danys  imminents  o  incomoditat  greu; 
també  en  aquest  cas  el  propietari  haurà  d’abonar  l’import  a  l’inquilí 
dins  dels  15  dies  següents  a  que  fos  requerit.  Tot  això,  d’acord  amb 
el  que  disposa  l’article  110  de  la  Llei  d’Arrendaments  Urbans. 

OBRES  DE  MILLORA 

Com  que  les  obres  de  millora  no  són  obres  necessàries,  quan 
l’inquilí  vol  realitzar-les,  sempre  ha  de  demanar  permís  al  pro¬ 
pietari,  ja  que  fer  les  obres  de  millora  sense  l’autorització  del  pro¬ 
pietari  pot  ser  causa  de  desnonament. 

L’autorització  del  propietari  és  totalment  discrecional,  no  exis¬ 
tint  cap  regulació  en  la  L.A.U.,  la  qual  cosa  ha  provocat  i  provoca 
que  en  molts  casos  es  produeixi  un  veritable  «xantatge»  ja  que  el 
propietari  autoritza  les  obres  de  millora  a  canvi  d’un  considerable 
augment  de  la  renda.  L’inquilí  en  cap  moment  hauria  d’acceptar 
increments  abusius,  que  sempre  haurien  d’anar  en  proporció  a  la 
renda.  Les  obres  de  millora  sempre  són  a  càrrec  de  l’inquilí  en  la 
seva  totalitat,  independentment  de  l’augment  de  renda  que  el  pro¬ 
pietari  li  reclami  per  a  autoritzar-les. 

Malgrat  tot  el  que  s’ha  explicat  anteriorment,  quan  l’arrenda¬ 
tari  es  proposi  realitzar  obres  en  el  local  o  habitatge  per  millorar 
les  instal·lacions  o  serveis,  i  no  obtingui  el  consentiment  del  pro¬ 
pietari  es  podrà  ser  arbritat  judicialment  per  a  fer-les  sempre  i 
quan  en  justifiqui  suficientment  las  conveniència  o  necessitat. 

Així  mateix,  tampoc  procedirà  el  desnonament  per  realitzar  obres 
sense  consentiment  del  propietari  quan  l’inquilí,  abans  de  comen¬ 
çar  les  obres,  lliurés  o  posés  a  disposició  del  propietari  ta  quantitat 
necessària  per  retornar  l’habitatge  al  seu  anterior  estat,  i  no  proce¬ 
dirà  aquesta  causa  si  aquells  no  debiliten  la  naturalesa  i  resistèn¬ 
cia  dels  materials  utilitzats  en  la  construcció  de  la  finca,  i  la  seva 
quantia  no  exedeix  de  l’import  de  tres  mensualitats  de  renda. 


Una  nova  màquina 
neteja  la  sorra 
de  la  platja 


VISTA  PANORAMICA  DE  LA  PLATJA 


L’Ajuntament  ha  comprat  una  nova  màquina  que  serveix  per  a  la 
neteja  de  la  sorra  de  la  platja.  Després  de  la  regeneració  de  plat¬ 
ges  de  l’any  86,  els  utensilis  de  neteja  amb  què  es  comptava  van 
resultar  insuficients  per  la  nova  extensió  de  sorra.  Amb  aquesta 
màquina  es  podrà  oferir  una  adequada  qualitat  sanitària  a  tots  els 
banyistes. 

La  màquina  Beach-Craft  és  de  dimensions  reduïdes  i  amb  una 
gran  capacitat  de  maniobra  que  serveix  per  la  neteja  de  les  plat¬ 
ges  i  també  per  a  la  sorra  i  brossa  dels  carrers  en  cas  de  riuada. 
La  màquina  disposa  d’uns  raspalls  rotatoris  de  velocitat  regulable, 
segons  la  qualitat  de  la  sorra,  que  van  recollint  totes  les  deixalles 
com  llaunes,  papers,  ampolles  i  inclús  cigarretes,  i  les  deposita  dins 
un  contenidor  que  porta  incorporat  a  la  part  del  darrera.  Per  mitjà 
d’un  sistema  hidràulic,  la  Beach-Craft  descarrega  totes  les  deixa¬ 
lles  en  el  lloc  destinat  per  aquesta  finalitat.  La  sorra  es  torna  a  dipo¬ 
sitar  al  terra  de  la  platja  un  cop  està  del  tot  neta. 

Per  altra  banda,  el  passat  4  de  juliol  es  va  presentar  el  nou  vai¬ 
xell  que  fa  la  neteja  de  les  aigües  del  Maresme,  des  de  Montgat 
fins  a  Malgrat  de  Mar. 

El  vaixell  recull  per  aspiració,  els  objectes  que  surten  i  els  semi- 
enfonsats  i  separa  els  olis  que  hi  ha  a  l’aigua.  La  neteja  es  fa  per 
injecció  forçada  d’oxigen. 

El  vaixell  passarà  dos  cops  per  setmana  per  cadascuna  de  les 
poblacions  de  la  costa  de  la  comarca.  Aquest  any  el  Consell  Comar¬ 
cal  del  Maresme  ha  gestionat  la  contractació  del  servei  que  es  va 
fer  per  primer  cop  l’estiu  passat  a  iniciativa  de  l’Ajuntament  del 
Masnou. 

NECROLÒGIQUES 


Guia  Telefònica 


Relació  de  defuncions  durant  el  mes  de  juny  de  1989; 


Manuela  Merino  Carretero 
Joaquima  Manent  Reixach 
Pere  Aznar  Gómez 
Francesc  Ramon  Ortega 
Celia  Gaspar  Garriga 
Marià  Fernandez  Díaz 
Domingo  Antonio  Ayan  Arnesto 
Martí  Cabus  Matamala 
Francesc  Martos  Paloma 


NOTA:  Es  posa  en  coneixement  del  públic  en  general  que 
des  del  dia  1  de  juliol,  en  cas  de  produir-se  una  defunció, 
s’ha  de  telefonar  al  número  555  05  65,  o  al  790  15  55,  on 
se’ls  informarà  degudament  per  la  Funerària  La  Sepulcral. 

D’altra  banda,  comuniquem  que  el  passat  dia  8  de  juny 
van  iniciar-se  les  obres  de  construcció  de  la  Sala  de  Vetlla 
dins  el  recinte  del  Cementiri  Municipal. 


Serveis  públics  generals 

Ajuntament  (Oficines) .  555  06  00 

Serveis  de  Manteniment,  Escombraries 
i  Neteja  de  carrers  555  09  02 

Plaça  Mercat  .  555  1 0  35 

Correus  i  Telègrafs  .  555  09  96 

Notaria  .  555  90  1 1 

Serveis  d’aigües  .  555  13  07 

FECSA .  555  31  00 

Avaries .  796  01  87 

Hidroelèctrica .  751  03  05 

Catalana  de  Gas  .  310  63  04 

Telefònica  .  798  07  00 

Oficina  Mun.  del  Consumidor  .  555  86  86 

Jutjat  de  Pau  .  555  07  13 

Serveis  Mortuoris  .  790  1 5  55  i  555  05  65 

Urgències 

Ambulàncies  .  555  21  21 

Centre  d’Urgències  S.S .  555  70  61 

Lloc  de  socors .  555  1 8  20 

Policia  Municipal  .  092  i  555  22  44 

Guàrdia  Civil  .  555  02  53 

Bombers  de  Badalona .  388  00  80 

Taxis  555  03  18 


Concurs  fotogràfic 
11  de  setembre 


Per  commemorar  la  diada  de  l’onze  de  setembre,  el  Departament 
de  Cultura  de  L’Ajuntament  convoca  el  segon  concurs  fotogràfic 
amb  quatre  premis  de  30.000  pessetes. 

Aprofiteu  les  vostres  vacances  per  fer  les  fotografies  i  presenteu- 
les  al  concurs.  Data  límit  de  presentació  fins  al  dia  5  de  setembre. 


Cadena  13  amb 


Maresme 


L'emissora  de  Ràdio  Cadena  13  informa  de  totes  les  festes  majors, 
concerts  i  d’altres  activitats  lúdiques  dels  pobles  del  Maresme,  des 
del  dia  3  de  juliol  i  fins  al  dia  17  de  setembre.  Aquesta  informació 
arriba  coincidint  amb  les  mitges  hores,  des  de  les  9,30  del  matí 
fins  a  les  17,30  de  la  tarda  a  les  emissores  de  Cadena  13. 


EDITA:  Ajuntament  del  Masnou 

FOTOS:  Quirse 

IMPRIMEIX:  Llop,  arts  gràfiques 
Itàlia,  30  -  El  Masnou 

Dip.  Legal  B-9961-1979 


Horari  de  visites  de  l’Equip  de  Govern  de 
r Ajuntament  del  Masnou 


Alcalde: 

Sr.  JOSEP  AZUARA  GONZALEZ 
Visita  diària  a  concertar. 

Governació  i  Serveis  Municipals: 

Sr.  MARIÀ  ARAN 
Dimarts  de  19  a  20  hores 

Cultura,  Ensenyament,  Joventut  i  Esports: 

Sra.  ANNA  M.®  MORA 

Dimecres  i  Divendres  de  12  a  14  hores 

Divendres  de  18  a  20  hores  al  Pavelló  d’Esports 

Hisenda: 

Sr.  JOSEP  PUIG 

Dilluns,  Dimecres  i  Divendres  de  10  a  12  hores 

Obres  i  Urbanisme: 

Sr.  PERE  ROSSELL 

Dilluns  i  Dimecres  de  10  a  12  hores 

Serveis  Socials: 

Srta.  ASSUMPTA  VILAR 
Dimarts  d’11  a  12  hores 

Sanitat  i  Benestar  Social: 

Srta.  NÚRIA  TORAN 
Dimarts  de  18  a  20  hores 


Obres  Municipals: 

Sr.  MANUEL  MARTÍNEZ 


V  . 

Dilluns  i  Dimecres  de  10  a  12  hores 

Ensenyament  i  Joventut: 

Sr.  PERE  PARÉS 

Dilluns  de  17  a  19  hores  i  Divendres  de  12  a  2  hores 

Per  demanar  una  entrevista  s’ha  de  concretar  hora 
amb  antelació,  trucant  al  telèfon:  555  06  00. 


